O‘zbekiston Prezidentining Amerika Qoʻshma Shtatlariga tashrifiga doir

17.09.2017
O‘zbekiston Respublikasi Prezidenti Shavkat Mirziyoyev 2017-yil 18-20-sentabr kunlari Amerika Qoʻshma Shtatlariga tashrif buyuradi va BMT Bosh Assambleyasining 72-sessiyasi umumiy muzokaralarida nutq soʻzlaydi. 


O‘zbekiston Prezidenti Nyu-York shahriga tashrifi doirasida BMT Bosh kotibi Antoniu Guterrish, Xalqaro valyuta fondi taqsimlovchi direktori Kristin Lagard, Jahon banki guruhi prezidenti Jim Yon Kim hamda BMT Bosh Assambleyasiga tashrif buyurgan boshqa davlat rahbarlari bilan uchrashib, muzokaralar oʻtkazadi. 


Davlatimiz rahbari, shuningdek, keng doiradagi O‘zbekiston –Amerika biznes-forumida ishtirok etadi. Biznes-forum yakunlari boʻyicha ikki davlat yetakchi firma va kompaniyalari rahbarlari oʻrtasida savdo-iqtisodiy, moliyaviy-sarmoyaviy sohalarda koʻplab ikki tomonlama hujjatlar imzolanishi kutilmoqda.